PASIŪLYMAS

DĖL ATSINAUJINANČIŲ IŠTEKLIŲ ENERGETIKOS ĮSTATYMO NR. XI-1375 2, 3, 6, 11, 13, 14, 20(1), 20(2), 22, 30, 32, 49 STRAIPSNIŲ PAKEITIMO IR ĮSTATYMO PAPILDYMO 13(1) IR 20(3) STRAIPSNIAIS ĮSTATYMO PROJEKTO

NR. XIVP-1571

2022-05-

Vilnius

Siūloma keisti	Pasiūlymo turinys
Straipsnis	Straipsnio dalis	Punktas

8	Argumentai: Atsižvelgiant į ambicingus Europos Sąjungos ir Lietuvos tikslus atsinaujinančių energetikos išteklių ir ypač saulės energetikos naudojimą namų ūkiuose bei siekiant sukurti stabilią, prognozuojamą ir patrauklią teisinę bazę gaminančių vartotojų veiklai, siūloma Atsinaujinančių išteklių energetikos įstatymo Nr. XI-1375 2, 3, 6, 11, 13, 14, 20(1), 20(2), 22, 30, 32, 49 straipsnių pakeitimo ir Įstatymo papildymo 13(1) ir 20(3) straipsniais įstatymo projekte Nr. XIVP-1571 (toliau – Įstatymo projektas) įtvirtinti gaminančių vartotojų tarifų nustatymo principus. Šiuo metu gaminantys vartotojai yra pernelyg apmokestinami ir tokiu būdu lėtėja gaminančių vartotojų plėtra. Svarbu pažymėti, kad gaminantys vartotojai sparčiai mažina degalų bei dujų sunaudojimą, nes yra linkę pereiti prie elektromobilių, namų šildymo elektra sistemų ir pan. Svarbu nustatant tarifo apskaičiavimo principą atsižvelgti į didesnį KW išnaudojimą ir absoliučią sumokamą sumą. Analogišką apskaičiavimo principą siūloma pritaikyti ir nebuitiniams gaminantiems vartotojams. Pasiūlymas: Pakeisti 8 straipsniu keičiamo įstatymo 201 straipsnio 4 dalį ir ją išdėstyti taip: „4. Pakeisti 201 straipsnio 4 dalį ir ją išdėstyti taip: „4. Gaminantys vartotojai, atitinkantys Elektros energetikos įstatyme įtvirtintą buitinio elektros energijos vartotojo sąvoką (toliau – buitiniai gaminantys vartotojai), moka Valstybinės energetikos reguliavimo tarybos nustatytą naudojimosi elektros tinklais paslaugų kainą, kuri: 1) nustatoma vienų kalendorinių metų laikotarpiui, netaikant VIAP, perdavimo tarifo galios dedamosios bei pusės skirstymo vidutinės įtampos tarifo dalies bei užtikrinant, kad buitiniai gaminantys vartotojai nebūtų apmokestinami daugiau nei buitiniai vartotojai atsižvelgiant į didesnį gaminančių vartotojų efektyvumą bei vertinant per absoliučią (įskaitant kintamą ir pastoviąją dalį) sumokamą sumą infrastruktūros išlaikymui. Tokiu būdu pasinaudojimo tinklais tarifas pilnai įvertins ir padengs įvertinus skirstomųjų tinklų operatoriaus ekonomiškai pagrįstas (būtinas) metines kapitalo, veiklos ir kitas su naudojimosi elektros tinklais paslaugų teikimu susijusias sąnaudas, gaunamą naudą ir planuojamą atgauti buitinių gaminančių vartotojų elektros energijos kiekį ir suminę elektrinių įrengtąją galią; 2) diferencijuojama atsižvelgiant į skirstomųjų tinklų, prie kurių prijungtas buitinio gaminančio vartotojo objektas, įtampą; 3) ne vėliau kaip prieš mėnesį iki jos taikymo pradžios yra viešai skelbiama Valstybinės energetikos reguliavimo tarybos interneto svetainėje.“
8	Argumentai: Žr. aukščiau Pasiūlymas: Papildyti 8 straipsniu keičiamo įstatymo 201 straipsnį 41 dalimi: „5. Papildyti 201 straipsnį 41 dalimi: „41. Kiti (nebuitiniai) gaminantys vartotojai už naudojimosi elektros tinklais paslaugas atsiskaito gali pasirinkti atsiskaityti pagal pasirinktą elektros energijos persiuntimo paslaugos tarifą arba pasinaudojimo tinklais dydį, apskaičiuotą netaikant VIAP, perdavimo tarifo galios dedamosios, pusės skirstymo vidutinės įtampos tarifo dalies bei užtikrinant, kad nebuitiniai gaminantys vartotojai nebūtų apmokestinami daugiau negu vidutinis vartotojas atsižvelgiant į didesnį gaminančių vartotojų efektyvumą bei vertinant per absoliučią (įskaitant kintamą ir pastoviąją dalį) sumokamą sumą infrastruktūros išlaikymui.“

Teikia

Seimo nariai

Lukas Savickas